**ПРОЕКТ НА ПРАВИЛНИК ЗА ИЗМЕНЕНИЕ НА ПРАВИЛНИКА ЗА ФИНАНСОВО ПОДПОМАГАНЕ НА СЕМЕЙСТВА И ДВОЙКИ С РЕПРОДУКТИВНИ ПРОБЛЕМИ, ЖИТЕЛИ НА ОБЩИНА ПЛОВДИВ, ПРИЕТ С РЕШЕНИЕ № 250 НА ОБЩИНСКИ СЪВЕТ ПЛОВДИВ, ВЗЕТО С ПРОТОКОЛ № 12 ОТ 28.06.2012 Г., ИЗМ. С РЕШЕНИЕ № 285 ОТ 12.07.2012 Г.**

**Предложен от:** д-р Димитър Христозов – Председател на комисията по чл.7 от Правилника за финансово подпомагане на семейства и двойки с репродуктивни проблеми, жители на община Пловдив

**Дата на публикувана: 11.11. 2014 г.**

***Съгласно чл.26, ал.2 от ЗНА в законоустановения срок от 14 дни, Община Пловдив чрез настоящото публикуване предоставя възможност на заинтересованите лица да направят своите предложения и становища по проекта на наредбата на ел. адрес:*** ***obs@plovdiv.bg*** ***или в Деловодството на Общински съвет – Пловдив на ул. „Авксентий Велешки” № 20***

 **МОТИВИ:** На основание чл.21, ал.1, т.23 и т.24, чл.21 ал.2 от ЗМСМА,чл.30, ал.1 и ал.3 от Правилника за организацията и дейността на Пловдивски Общински съвет и като взе предвид, че с решение № 250 на Общински съвет, взето с протокол № 12 от 28.06.12 г. , бе приет Правилник за финансово подпомагане на семейства и двойки с репродуктивни проблеми, жители на община Пловдив, който бе променен с Решение № 285 от 12.07.2012 г. С него се определят реда, условията и процедурите на финансовото подпомагане на семейства и двойки с репродуктивни проблеми, жители на община Пловдив, със средства , предвидени в бюджета на община Пловдив.С оглед разсейване на съмнения при някои от случаите и повишаване на финансовата сигурност, Комисията по чл.7 от Правилника за финансово подпомагане на семейства и двойки с репродуктивни проблеми, жители на община Пловдив, предлага промяна в чл.20 от Правилника .

 **ПРОЕКТ НА РЕШЕНИЕ:**

 1. Приема Правилник за изменение на Правилника за финансово подпомагане на семейства и двойки с репродуктивни проблеми, жители на община Пловдив, както следва:

Правилник за изменение

на Правилника за финансово подпомагане на семейства и двойки с репродуктивни проблеми, жители на община Пловдив

 § 1. Променя текста на чл.20., както следва

**Било**: „Одобрената парична сума се отпуска в рамките на съответната бюджетна година след влизане в сила на решението на Общински съвет-Пловдив, с което се приема бюджетът на община Пловдив, след получаване и отчитане на първичен счетоводен документ и медицински документ за извършване на медицински дейности, свързани с репродуктивното здраве.”

**Става**: „чл. 20. Одобрената парична сума се отпуска в рамките на съответната бюджетна година след влизане в сила на решението на Общински съвет-Пловдив, с което се приема бюджетът на община Пловдив, след получаване и отчитане на фактура/и с фискален бон и медицински документ за издадено разрешение за извършване на медицински дейности, свързани с репродуктивното здраве.“

§ 2. Останалите членове в Правилника за финансово подпомагане на семейства и двойки с репродуктивни проблеми, жители на община Пловдив остават непроменени.